SET ปิดเย็นยังแกร่งบวกต่ออีก 1.43 จุด
SET ปิดเย็นยังแกร่งบวกต่ออีก 1.43 จุด โดยดัชนีปิดตลาดวันนี้ อยู่ที่ระดับ 1,660.53 จุด บวก 1.43 จุด หรือ 0.09% มูลค่าซื้อขาย 7 หมื่นลบ.
15 ก.ย. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,660.53 จุด บวก 1.43 จุด หรือ 0.09% มูลค่าซื้อขาย 7 หมื่นลบ. 
10 หุ้นดันดัชนีวันนี้

ตลาดหุ้นเอเชีย

ด้านน.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ผันผวนในกรอบทั้งในแดนบวก-ลบ ซึ่งดัชนีฯเคลื่อนไหวไปไม่ไกลเป็นผลจากสถานการณ์คาบสมุทรเกาหลีที่ยังต้องติดตามอย่างใกล้ชิด หลังจากเช้าวันนี้เกาเหลีเหนือได้ยิงขีปนาวุธข้ามประเทศญี่ปุ่นไปตกในมหาสมุทรแปซิฟิก
อย่างไรก็ดี ตลาดหุ้นไทยยังมี Sentiment บวกจากดัชนีดีดตัวขึ้นไปทำ High ในรอบ 23 ปี ทำให้ไม่ได้รับผลลบจากภายนอกประเทศเท่าใดนัก แต่สถานการณ์ในคาบสมุทรเกาหลียังเป็นเรื่องที่คาดการณ์ได้ยาก ดังนั้น นักลงทุนที่เล่นเทรดดิ้งอยู่ก็ต้องเพิ่มความระมัดระวัง เพราะตลาดฯก็มีโอกาสพักตัวระหว่างทาง แต่ตราบใดที่ดัชนีฯยังยืนเหนือระดับ 1,650 จุดได้ก็ยังถือเป็นบวก เพียงแต่อยู่ท่ามกลางความไม่แน่นอนมาก ด้านตลาดหุ้นในภูมิภาควันนี้เคลื่อนไหวทั้งในแดนบวก-ลบ
พร้อมให้ติดตามการประชุมธนาคารกลางสหรัฐฯ (เฟด) ในวันที่ 19-20 ก.ย.นี้ และการประชุมธนาคารกลางญี่ปุ่น (BOJ) ในสัปดาห์หน้าว่าจะมีการเปลี่ยนแปลงนโยบายการเงินไปจากเดิมหรือไม่
แนวโน้มการลงทุนในสัปดาห์หน้า น.ส.ธีรดา เปิดเผยว่า ตลาดฯยังมีโอกาสที่จะปรับตัวขึ้นไปต่อได้ หากยังไม่หลุดแนว 1,650 จุดก็ยังเป็น Sentiment บวก แต่ระหว่างทางดัชนีฯอาจพักตัวบ้างจากความไม่แน่นอนในหลายประเด็นพร้อมให้แนวรับ 1,640 จุด ส่วนแนวต้าน 1,670 จุด
 